Pozdravljeni, dragi učenci in učenke 2.a!

Upam, da ste zdravi in da se imate lepo, čeprav se morate držati navodil – biti doma in se družiti le s svojimi domačimi.

Vem, da imate bujno domišljijo in si znate narediti zanimive urice.

Zanima me, kako izpolnjujete šolske naloge. Poskušajte biti vestni in sproti naredite, kar vam napiše učiteljica Marica. Potrudite se, da boste pisali lepo.

Če pa želite, lahko svoje znanje utrjujete tudi s pomočjo mojih učnih listov, ki jih lahko rešujete kar na računalniku. Za zabavo in veselje pa lahko še kaj napišete sami, morda zgodbico ali pesem. Kot namig vam ponujam nekaj naslovov. Lahko pa si jih tudi postavite sami.

Primeri:

* Pomlad
* Ostali smo doma
* Telefon
* Moje igre
* Igram se sam ali Igram se sama
* Brez problemov
* Ko bom spet v šoli
* še tvoje ideje za naslov

Vse, kar boste napisali, spravite v mapo na računalniku. Ko bodo uredili e-asistent, mi boste lahko svoje prispevke poslali. Lahko bi jih dodali našemu razrednemu glasilu.

Nova uganka, ki jo je napisala Anja Štefan:

***V starih časih v vsaki hiši***

***nad ognjiščem je visel,***

***v njem so kuhali polento,***

***spodaj ga je ogenj grel.***

To je ……………………………………..… Če želiš, lahko rešitev tudi narišeš.

|  |
| --- |
| **Poišči napake in jih označi s popravnimi znamenji ali jih popravi kar na računalniku.** |
| mark in njehov sošolec deni sta seigrala u peskovnku. |
| Maks jma šezdeset kart, Tine petinpedeset, Črt pa devetindevedeset. |
| Eva je laufala po igrišču in iskala bale, Sara ih je že dobla. |
| Maj, ene, Filip, žan in luka igrajo basket. |
| Bellei, ailin, pika in layla nosjo zoge u velikiborši. |

Bodite zdravi in se imejte lepo! Učiteljica Mojca